વિરેન્દ્રએ માત્ર છોકરીઓ માટે જ નહીં, પરંતુ મહિલાઓ માટે પણ પરદાદા પરદાદી સેલ્ફ હેલ્પ ગ્રૂપની સ્થાપના કરી છે. તેઓ સાથે મળીને દૂધનો વેપાર કરે છે. હાલ આ સેલ્ફ હેલ્પ ગ્રૂપમાં 55 ગામોની 2200 મહિલાઓ જોડાયેલી છે. સેલ્ફ હેલ્પ ગ્રૂપ અંતર્ગત 10થી 15 મહિલાઓનું એક ગ્રૂપ બનાવવામાં આવે છે કે જેઓ સપ્તાહમાં એક દિવસની બેઠક કરે છે. અહીં દરેક મહિલાઓ પોતાના તરફથી રૂ. 15 જમા કરાવે છે. ગ્રૂપની એક મહિલા તમામ રેકોર્ડ રાખે છે તો અન્ય એક મહિલા પાસે એક ગલ્લો હોય છે. તેમાં તમામ પૈસા જમા કરવામાં આવે છે અને અન્ય એક મહિલા પાસે તે ગલ્લાની ચાવી હોય છે. જ્યારે આ ગલ્લામાં રૂ. 3 હજાર જેટલી રકમ ભેગી થઈ જાય ત્યારે તેઓ તેમાંથી અડધા રૂપિયા ઉછીના લઈ શકે છે. આની પાછળનો ઉદ્દેશ એ છે કે જરૂર પડ્યે મહિલાઓ શાહુકારોના અને વ્યાજના ચક્કરમાં ન ફસાય. આ તમામ કામો ઉપરાંત વિરેન્દ્રએ પોતાના ગામમાં એક ડિસ્પેન્સરીની પણ સ્થાપના કરી છે. અહીં સપ્તાહમાં પાચ ડૉક્ટર્સ બેસે છે. તેમણે આ સેવા આ વર્ષના જાન્યુઆરીથી શરૂ કરી છે. હવે તેમનો વિચાર અહીં એક દવાની દુકાન અને હોસ્પિટલ શરૂ કરવાનો પણ છે. 76 વર્ષીય વિરેન્દ્ર આટલું કરવા ઉપરાંત પણ માને છે કે